Setyo Budi Hartanto

Setyo Budi Hartanto (lahia di Temanggung, 6 Mei 1986) adolah atlet para atletik Indonesia. Jinih atlet nan ditakuninyo adolah atlet lompek jauah. Inyo masuak ka dalam atlet difabel dek tangan kidanyo indak sampurna takah tangan manusia normal. Setyo acok manjadi pamanang dalam lomba  nasional maupun internasional. Dalam dunia Internasional inyo acok ikuik dalam kejuaraan Asian Para Games . Setyo ikuik kejuaraan-kejuaraan alah sajak tahun 2004. Banyak hadiah nan didapekan nyo, dari ameh, perak jo perungu. Dari kasado kejuaraan nan diikuikan nyo, jarak nan paliang jauah nan pernah didapekan dek Setyo adolah 7,10 meter. Itu katiko inyo tampil di final lompek jauah laki-lakiT45/46/47 Asian Para Games 2018 di Stadion Utama Gelora Bung Karno, Senayan, Jakarta. Kompetisi itu marupoan Pesta Olahraga Difabel Asia nan diikuikannyo terakhir sabalum ikuik pulo di ASEAN Para Games 2019 di Filipina.  

 Kahiduikan awal 
Setyo Budi Hartanto lulus dari SMA Muhammadiyah 1 Temanggung pado tahun 2004. Amak Setyo banamo Muzaidah sarato ayahnyo banamo  Muhtarom. Kaduo urang tuo Setyo bakarajo sabagai panjua ikan asin di Pasar Selompang. 

Setyo Budi Hartanto alah lahia jo tangan kida nan cacat. Sajak ketek inyo alah didata dek dinas sosial. Setyo biasonyo hanyo bakarajo manjadi kuli cangkua nan ba upah Rp.8.000,- sahari di kampuangnyo. Pado suatu hari, katiko Setyo sadang mancangkua di sawah, tibolah patugas Dinas Sosial Kota Temanggung. Urang-urang itu maajak Setyo ka Pusat Rehabilitasi Bina Daksa dr. Suwarso di Solo. Urang tuo Setyo satuju kalau urang dinas sosial mambaoknyo ka situ. Setyo maambiak pandidikan fotografi di situ. 

Di Pusat Rehabilitasi tu Setyo acok bamain sepak bola jo anak-anak difabel lainnyo. Pado saat itulah pak Abdul Aziz nampak dan batanyo bisa olahraga apo sajo. Setyo manjawek kalau inyo bisa olahraga lompek jauah. Sajak itulah Setyo mulai serius baraja cabang olahraga para atletik.

 Prestasi 
Setyo Budi Hartanto alah banyak maharumkan namo Indonesia di kancah Internasional. Barikuik adolah ajang nan pernah diikuikan dek Setyo sarato hadiah nan di dapek dek inyo.          

 Tahun Turnamen Lokasi Hadiah jarak 2004 Acara Pekan Olahraga Paralympic (Perpanas)2004 , Palembang  ameh (lompek jauah) dan  perak (sepak bola)  2005 Asia-Pacific Paragames (APG) 2005 , Manila ameh  6,40 meter 2006 Asia-Pacific Paragames (APG) 2006 , Kuala Lumpur  perak  6,54 meter 2011 Asia-Pacific Paragames (APG) 2011 , Solo perak  2012 Paralympic Games 2012 , London    2014  Asian Para Games 2014 , Incheon perak dan perunggu  2016 Peparnas XV , Bandung  emas  2016  Paralympic Games 2016  , Rio de Janeiro perak dan perunggu  2018 Asian Para Games 2018 , Bandung  perak 7,10 meter

 Catatan kaki 

 Rujuakan 

 Daftar pustaka 
























Kategori:Atlet
Kategori:Difabel
Kategori:Lompek jauah
Kategori:Asian Para Games
Kategori:Atlet Indonesia
Kategori:Arlet difabel Indonesia
Kategori:Paralympic Games
Kategori:Atlet difabel juara Internasional
Kategori:Kelahiran 1986